Diari Oficial de la Generalitat Valenciana


Sumari del DOGV 5442, del 02-02-2007 (2007/1023)

RESOLUCIÓ de 11 de desembre de 2006, de la direcció general de Qualitat Ambiental, per la qual s'atorga a l'empresa Argenta Cerámica, SL, l'Autorització Ambiental Integrada per a la fabricació de productes ceràmics en el terme municipal de Vall d'Alba (Castelló).
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5442

Data del DOGV
:   02-02-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/1023


Data del document
:   11-12-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Vall d'Alba
    * ceràmica
    * edifici industrial
    * empresa privada

Vistos els documents que apareixen en l'expedient 80/05 IPPC, instruït a instàncies de l'empresa ARGENTA CERÁMICA, SL, a fi d'obtindre l'Autorització ambiental integrada per a una fàbrica de productes ceràmics s'emet la present resolució de conformitat amb els següents,
Antecedents de fet
Primer. Amb data 13 de juliol del 2005, el Sr. José Cifre Nebot en representació de l'empresa ARGENTA CERÁMICA, SL, amb CIF B-12497467, presenta en la Conselleria de Territori i Habitatge, la sol·licitud d'Autorització ambiental integrada per a una indústria de fabricació de productes ceràmics ubicada en la parcel·la 2 del vial 5 del polígon industrial de Vall d'Alba, a Vall d'Alba (Castelló), i que es detalla en l'annex I.
A la sol·licitud s'acompanya l'informe urbanístic favorable emés per l'Ajuntament de Vall d'Alba amb data 3 d'agost de 2005.
Segon. Amb data 22 de setembre, la Conselleria de Territori i Habitatge requerix nova documentació a l'empresa, que es presenta amb data 21 d'octubre del 2005.
Tercer. Amb data 23 de desembre de 2005 se sotmet a informació pública l'expedient de referència, durant un període de 30 dies hàbils, d'acord amb el que establix l'article 16 de la Llei 16/2002, publicant anunci en el Diari Oficial de la Generalitat (DOGV núm. 5161).
Durant el qual no es presenten al·legacions al projecte ni en aquesta conselleria ni a l'Ajuntament de Vall d'Alba, constant en l'expedient certificat de la informació pública.
Quart. Posteriorment amb dates diverses, es presenta per part de l'empresa documentació complementària aclaridora, a requeriment d'aquesta conselleria.
Cinqué. Transcorregut el període d'informació pública i segons el que disposa l'article 18 de la Llei 16/2002, l'expedient es remet a l'Ajuntament de Vall d'Alba, i com no s'ha emés un informe es prosseguixen les actuacions.
Així mateix, s'han incorporat a l'expedient els informes del Servei de Residus Industrials i del Servei de Protecció de l'Ambient Atmosfèric.
Sisé. Amb data 23 de maig de 2006 la Direcció General de Gestió del Medi Natural emet un informe segons el qual, la declaració d'impacte ambiental aprovada mitjançant una resolució de data 7 de juliol de 2004, que inclou l'adopció de mesures protectores i correctores per als impactes ambientals previstos en el projecte i determinades condicions que s'han de complir en l'execució d'aquest, continua sent vàlida amb caràcter ambiental sempre que es respecten els termes en què va ser dictada tal com es detalla en l'annex II de la present resolució.
Seté. Segons el que disposa l'article 19 de la Llei 16/2002, la Confederació Hidrogràfica del Xúquer emet un informe amb data 17 d'octubre de 2005, segons el qual atés que no es produïxen variacions respecte a la gestió de les aigües residuals generades per l'activitat, es considera que es poden continuar els tràmits de l'autorització ambiental integrada per a l'ampliació.
Huité. En l'expedient 80/05 IPPC consta l'avaluació ambiental del projecte en el seu conjunt, tal com establix l'article 20 de la Llei 16/2002 i que ha sigut incorporada a la proposta de resolució.
Nové. Amb data 11 de desembre de 2006 es realitza el tràmit d'audiència a l'interessat .
Als anteriors fets s'apliquen els següents,
Fonaments de dret
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats incloses en l'annex 1 de la dita llei, estan subjectes a autorització ambiental integrada.
La instal·lació de referència està inclosa en l'epígraf 3.5 de l'annex 1 de la Llei 16/2002.
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació desenvolupada pel Decret 40/2004, de 5 de març, del Consell de la Generalitat Valenciana.
Tercer. En la Comunitat Valenciana l'òrgan competent per a atorgar l'Autorització ambiental integrada és la Conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a les conselleries.
D'altra banda, de conformitat amb l'article 15 del Decret 137/2006, de 29 de setembre, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge, correspon a la Direcció General de Qualitat Ambiental, exercir les competències en matèria de control integrat de la contaminació.
Vist tot el que antecedix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em conferix el Reglament orgànic i funcional de la Conselleria Territori i Habitatge,
RESOLC
Primer. Concedir a ARGENTA CERÁMICA, SL, l'Autorització ambiental integrada per a l'ampliació de la fàbrica de paviment i revestiment ceràmic situada en el polígon industrial de Vall d'Alba, vial 5, parcel·la 2, de Vall d'Alba (Castelló), d'acord amb el Projecte de sol·licitud d'autorització ambiental integrada per a la indústria de fabricació de paviment i revestiment ceràmics, de 27 de desembre de 2004, i subscrit pel Sr. José Luis Quintela Cortes, que queda inscrita en el Registre General d'Instal·lacions IPPC de la Comunitat Valenciana amb el número 053-06/AAI/CV, condicionada al compliment dels requisits següents:
1. Valors límit d'emissió
1.1. Atmosfera
1.1.1. Emissions canalitzades
S'inclouen en la present autorització els següents focus d'emissió:
EQUIPS JA AUTORITZATS
IDENTIFICACIÓ FOCUS DESCRIPCIÓ
F-1 Filtre aspiració sitges i premses
F-2 Filtre aspiració esmaltadores 1 i 2
F-3 Filtre aspiració neteja alta pressió
F-4 Filtre aspiració esmaltadores 3, 4 i 5
F-5 Filtre aspiració sitges i premses
SC-1 Assecador núm. 1
SC-2 Assecador núm. 2
SC-3 Assecador núm. 3
SC-4 Assecador núm. 4
SC-5 Assecador núm. 5
PRESEC-1 Preassecador núm. 1
PRESEC-2 Preassecador núm. 2
H-1E Forn núm. 1
H-2E Forn núm. 2
CALD-1 Caldera lavabos i vestidors
HFN-1 Forn retractilat fundes
EQUIPS DE L'AMPLIACIÓ
SC-6 Assecador núm. 6
SC-7 Assecador núm. 7
SC-8 Assecador núm. 8
SC-9 Assecador núm. 9
SC-10 Assecador núm. 10
H-3E Forn núm. 3
H-4E Forn núm. 4
F-6 Aspiració argiles premses 6 i 7
F-7 Aspiració argiles premses 8, 9 i 10
F-8 Aspiració neteja
F-9 Aspiració esmaltadores 6 i 7
F-10 Aspiració esmaltadores 8, 9 i 10
Els valors límit d'emissió per a focus canalitzats i la periodicitat de controls per ECMCA seran els següents:S'ha de dur a terme un pla d'acció que permeta caracteritzar de forma representativa els nivells d'emissió de clor i plom dels focus que evacuen gasos procedents de forns de cocció.
1.1.3. Emissions sonores
S'adoptaran les mesures necessàries en la instal·lació per a evitar que es transmeten a l'entorn nivells superiors als establits en la Llei 7/2002, de 3 de desembre, de la Generalitat Valenciana, de protecció contra la contaminació acústica, o en l'ordenança municipal corresponent, en cas de ser més restrictius.
En particular, els límits sonors establits en la Llei 7/2002 per a zones d'ús industrial són:
DIÜRN NOCTURN
70 dB(A) 60 dB(A)
1.2. Aigües
1.2.1. Aigües residuals industrials
La documentació aportada justifica i definix la inexistència d'abocament d'aigües residuals a domini públic hidràulic (abocament zero).
Els valors de reciclatge intern o extern d'aigües residuals han de ser superiors al 70% considerant la relació en volum (m³) entre l'aigua reutilitzada i l'aigua residual resultant del procés. El còmput és aplicable a balanços anuals.
1.2.2. Aigües residuals sanitàries
Es compliran els límits per a l'abocament a EDAR establits en l'ordenança municipal d'aplicació.
1.2.3. Aigües pluvials
Es conduiran a la xarxa de sanejament de pluvials per mitjà de xarxa separativa.
2. Protecció del sòl i de les aigües subterrànies
Queda prohibit l'abocament a llit, sòl o subsòl que puga deteriorar la qualitat de les aigües sense comptar amb l'autorització de la Confederació Hidrogràfica del Xúquer.
No es poden executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.
3. Procediments i mètodes de gestió de residus
3.1. Producció de residus
L'activitat està subjecta als requisits establits en la Llei 10/1998, de 21 d'abril, de residus i la Llei 10/2000, de 12 de desembre, de residus de la Comunitat Valenciana, i al Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.
L'empresa està inscrita en el Registre de Xicotets Productors de Residus Perillosos de la Comunitat Valenciana amb el número de registre 12-12.018.
S'autoritza la producció dels residus perillosos següents, sempre que la seua capacitat de generació anual siga de l'ordre de magnitud que a continuació es detalla i la producció de taulellets en les instal·lacions del centre productiu detallat en l'annex I siga de l'ordre de 56.865.295 m²/any.Els residus no perillosos s'entregaran a gestor autoritzat per a aquesta activitat, tal com consta en el projecte.
De la mateixa manera s'actuarà amb el llavatge de recipients contaminats per mitjà d'aigua a pressió en instal·lació coberta i amb sòl pavimentat de formigó. Les aigües del llavatge s'arreplegaran i canalitzaran a la bassa general d'emmagatzemament d'aigües residuals i posteriorment es dirigiran a atomitzador extern.
Les quantitats i codificació dels recipients llavats seran les següents:
Residu que s'ha de netejar Recipients contaminats
Codificació Q5//R5//S36//C12/7//H5//A275//B4501
150110\*
Nombre envasos diaris netejats 60 unitats
L'empresa queda obligada a comunicar a la Direcció General de Qualitat Ambiental qualsevol variació significativa que es produïsca en les característiques i quantitats de residus produïts.
En el cas que la producció de residus perillosos supere les 10 tones anuals, ha de sol·licitar la inscripció en el Registre de Productors de Residus de la Comunitat Valenciana.
4. Sistemes i procediments per al tractament d'emissions i residus, amb especificació de la metodologia de mesurament, la seua freqüència i els procediments per a avaluar els mesuraments.
4.1. Control d'emissions atmosfèriques
La freqüència dels mesuraments de les emissions serà la indicada en l'apartat 1.1 de la present autorització.
4.1.1. Control de l'emissió de partícules per font difuses
6.2.6.9. Emmagatzemament i manipulació de materials pulverulents
L'emmagatzemament i la manipulació de materials pulverulents es realitzarà en les condicions següents:
a) Tancament de tots els sistemes de transport de matèries primeres pulverulents en les fàbriques (cintes transportadores, catúfols, etc.).
b) Totes les operacions indicades a continuació es duran a terme en naus tancades dotades de sistemes d'aspiració amb depuració posterior:
- Operacions de càrrega i trituració de matèries primeres a granel.
- Operacions d'emmagatzemament i descàrrega de grànul atomitzat.
- Operacions d'emmagatzemament del material pulverulent recuperat en els sistemes correctors, de materials mòlts i de fins.
1.6.2.1. Transport de materials pulverulents.
El transport de materials pulverulents es realitzarà en les condicions següents:
a) Reducció de la resuspensió de pols a causa de la circulació interna de vehicles. Per a això es pavimentaran els circuits adequats, es mantindran netes les zones de circulació i es limitarà la velocitat en aquestes.
b) Control a l'entrada i l'eixida del complex que els camions van coberts i tancats per a evitar vessaments i sobreeixides. No es permetrà l'accés o l'eixida de la instal·lació a vehicles que no circulen coberts o tancats.
c) Instal·lació de sistemes de neteja via humida per als baixos i pneumàtics dels camions a l'eixida en les empreses, emprant sistemes de pressió quan siga necessari. No es permetrà l'eixida de la instal·lació als vehicles que no hagen netejat els baixos i pneumàtics en el sistema de via humida corresponent.
4.1.2. Control de l'emissió de contaminants
Ha de notificar a la Direcció General de Qualitat Ambiental, una vegada a l'any, les dades sobre les emissions a l'aire de la instal·lació, per mitjà del Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol del 2000.
3.2.2.4. Sistemes de depuració de partícules
Han de disposar de sistemes correctors de depuració de partícules, com a mínim, els focus que evacuen corrents de gasos provinents d'aspiracions de material pulverulent. Així mateix, disposaran també d'aquests sistemes correctors, els focus associats als forns de cocció, sempre que siguen necessaris per al compliment dels límits d'emissió de partícules establits en aquesta resolució.
El funcionament correcte d'aquests sistemes correctors s'assegurarà per mitjà del control i el registre en continu d'almenys, un paràmetre d'operació del sistema a opció de l'empresa entre els tècnicament reconeguts o fonamentats, com la pèrdua de càrrega del sistema de depuració, la concentració de partícules en el corrent gasós, o qualsevol altre degudament justificat. La representativitat i el calibratge d'aquest paràmetre ha de ser verificat per entitats col·laboradores de l'administració en matèria de qualitat ambiental i estar a disposició de la Conselleria de Territori i Habitatge.
1.8.6.5. Condicions de presa de mostres i expressió de resultats.
a) Punts de presa de mostra: Els focus canalitzats han de tindre la situació, disposició, dimensió i accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua altura no solament ha de complir el que establix l'Ordre de 18 d'octubre de 1976, sinó que es recomana que aquesta siga tal que, a una distància equivalent a deu vegades l'altura del punt d'abocament d'un focus, no existisquen altres estructures d'altura superior a la del mateix focus menys dos metres que produïsquen un apantallament que dificulte la dispersió, justificant tècnicament la influència de l'efecte down-wash (turbulència o rebuf).
b) Preferiblement, la temperatura dels gasos en el punt de mostratge serà menor de 200 ºC.
c) Les mesures es realitzaran en condicions normals d'operació de les instal·lacions, registrant els paràmetres que les determinen, i cobriran totes les diferents tipologies o grups de productes que es fabriquen en cada instal·lació.
d) Les concentracions mesurades sempre estaran referides a condicions normals de pressió i temperatura (101,3 kPa i 273,16 K), per als gasos de combustió en base seca i un contingut d'oxigen del 18% de O2, i en el focus emissor corresponent a la caldera (CALD-1) es referiran al 15% de O2
e) Les mesures de fluor es realitzaran amb sondes de tefló o material teflonat.
4.2. Control d'abocaments
Ha de notificar a la Direcció General de Qualitat Ambiental, una vegada a l'any, les dades sobre els abocaments a l'aigua de la instal·lació, per mitjà del Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol del 2000.
Ha de presentar el certificat de la impermeabilitat i l'estanquitat de la bassa d'emmagatzemament d'aigües residuals de nova construcció.
Es realitzaran controls periòdics de les canaletes que transporten l'aigua residual industrial des de tots els focus de generació fins a les basses d'emmagatzemament, que seran perfectament impermeables.
Es duran a terme les mesures de control i emergència respecte d'abocaments accidentals descrites en el projecte, com també el protocol de manteniment d'aquestes mesures.
4.3. Control de residus
Els residus poden ser emmagatzemats durant un període igual o inferior a sis mesos, en el cas de perillosos, i inferior a dos anys en el cas de no perillosos, després del qual han de ser entregats a gestor autoritzat. Aquest emmagatzemament temporal de residus perillosos es realitzarà segregat per tipus de residu, ha d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament ha d'estar inclosa en el sistema general de protecció contra incendis de la indústria.
Per a l'emmagatzemament de residus líquids o que pel seu alt contingut líquid puguen generar abocaments, es comptarà amb cubetes o recipients de recollida de possibles vessaments, que han de tindre com a mínim el volum de l'envàs més gran o el 10% del total (la major d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, supose augment de la seua perillositat o dificulte la seua gestió.
Es comptarà amb l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà segons la naturalesa del vessament.
L'envasament i l'etiquetatge dels residus serà d'acord amb el que han exposat els articles 13 i 14 del Reial decret 833/1988, Reglament de residus tòxics i perillosos. Així mateix disposarà d'un registre on conste la quantitat, la naturalesa, la identificació, l'origen i la data de generació i l'entrega a gestor autoritzat, com també el número de document de control i seguiment utilitzat, si és el cas, i el gestor a qui s'entrega el residu.
Entregarà els residus perillosos a gestors que disposen de la corresponent autorització administrativa per a la gestió d'aquests residus.
Cada quatre anys s'ha d'elaborar un pla de prevenció i reducció de residus perillosos que es presentarà en la Direcció General de Qualitat Ambiental.
Així mateix emplenarà la declaració anual de productor de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En aquesta declaració s'especificarà l'origen i la quantitat dels residus produïts, la destinació donada a cada un d'ells i la llista dels que es troben emmagatzemats temporalment, així com les incidències rellevants que s'hagen pogut produir, tot això relatiu a l'any objecte de la declaració.
4.4. Control de sorolls
Respecte al nivell de sorolls transmesos a l'exterior, ha de complir-se el que establix la Llei 7/2002, de 3 de desembre, de la Generalitat Valenciana, de protecció contra la contaminació acústica.
Cada cinc anys s'ha de realitzar una auditoria acústica a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Aquesta auditoria ha de ser realitzada per una entitat col·laboradora en matèria de contaminació acústica, d'acord amb el que establix el Decret 229/2004, de 15 d'octubre, del Consell de la Generalitat, pel qual s'establixen les funcions de les entitats col·laboradores en matèria de qualitat ambiental i es crea i regula el seu registre.
El titular ha de disposar del Llibre de Control, que estarà constituït pels certificats dels resultats obtinguts de les auditories acústiques, i dels informes complets d'aquestes.
5. Mesures que s'han d'adoptar en situacions diferents de les normals que puguen afectar el medi ambient
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.
Els vessaments accidentals de barbotina seran conduïts a les canaletes existents i per gravetat a les basses d'agitació.
Es controlarà per mitjà de detectors de nivell amb avisador acústic l'ompliment màxim admissible de les basses per a evitar vessaments accidentals.
Es disposarà d'una canonada de buidatge de la bassa d'acumulació d'aigües industrials residuals, per mitjà de camions cisterna.
Així mateix, quan es determine el cessament de l'activitat, es procedirà al desmantellament de les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar la dita activitat i no es produïsca cap dany sobre el sòl i el seu entorn.
6. Declaració d'impacte ambiental
Es compliran les condicions establides en la Declaració d'impacte ambiental emesa per la Direcció General de Gestió del Medi Natural de data 7 de juliol de 2004, que s'adjunta en l'annex II de la present resolució.
7. Altres condicions
Ha de remetre a la Direcció General de Qualitat Ambiental l'informe de situació especificat en el Reial decret 9/2005, de 14 de gener, pel qual s'establix la llista d'activitats potencialment contaminants del sòl i els criteris i estàndards per a la declaració de sòls contaminats, abans del 14 de gener del 2007.
Cal ajustar-se al que disposa el Reial decret 865/2003, de 4 de juliol, pel qual s'establixen els criteris higienicosanitaris per a la prevenció i el control de la legionel·losi.
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.
Es compliran totes les disposicions aplicables per a garantir la seguretat, la salut de les persones i el medi ambient.
Es comprovarà en el control inicial que s'han realitzat les mesures previstes en el projecte.
Segon. L'Autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.
La renovació ha de sol·licitar-se amb una antelació mínima de deu mesos abans del venciment del termini de vigència de l'Autorització ambiental integrada.
Tercer. En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions a la Direcció General de Qualitat Ambiental a l'efecte del reconeixement corresponent, presentant-se prèviament un certificat, emés per tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisis i comprovacions amb resultat satisfactori, que es determinen en l'esmentat projecte, els seus reformats o en les normatives que li siguen aplicables, així com aquells altres certificats previstos en les disposicions que s'hagen integrat.
Quart. Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en la present resolució. Es realitzarà a la posada en marxa de les instal·lacions i per personal de la Direcció General de Qualitat Ambiental.
Cinqué. L'Administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.
Sisé. El titular de les instal·lacions objecte de la present resolució, a més de les obligacions que amb caràcter general establix la Llei 16/2002, ha de:
1. Complir les obligacions de control i subministrament d'informació previstes per la legislació sectorial aplicable i per la mateixa Autorització ambiental integrada.
2. Comunicar a la Direcció General de Qualitat Ambiental qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.
3. Prestar l'assistència i la col·laboració necessàries als qui realitzen les actuacions de vigilància, inspecció i control.
Seté. En tot el no especificat en aquesta resolució, cal ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.
Contra aquesta resolució, que no posa fi a la via administrativa, es pot presentar recurs d'alçada davant de la secretària autonòmica de Territori i Medi Ambient de la Conselleria de Territori i Habitatge en el termini d'un mes des del següent al de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
València, 11 de desembre de 2006.- Jorge Lamparero Lázaro: director general de Qualitat Ambiental.
ANNEX I
Descripció del projecte
ARGENTA CERÁMICA, SL es dedica a la fabricació de paviment i revestiment ceràmic en diversos formats. Disposa d'una autorització ambiental integrada atorgada amb data 21 de desembre del 2004 per a les seues instal·lacions.
A causa de les necessitats de mercat, es pretén ampliar les instal·lacions de la manera següent:
- Ampliació de la instal·lació de recepció, tamisatge i emmagatzematge de terres.
- Ampliació de la secció de premses i assecadors, instal·lant 5 premses i 5 assecadors nous.
- Ampliació de la secció d'esmalt amb 5 línies noves.
- Ampliació de la secció de cocció amb 2 forns més.
- Ampliació del parc de boxs i la secció de selecció.
- Ampliació de les instal·lacions auxiliars i de filtratge.
Amb aquesta ampliació, la capacitat de producció total serà de 290.400 tones anuals, doblant-se la capacitat de producció actual.
El procés productiu s'inicia amb la recepció de l'argila atomitzada, que es transporta per mitjà d'elevadors de catúfols i cinta mòbil des de les tremuges de recepció fins a les sitges de repòs, des d'on passa per mitjà de cintes transportadores a les premses, on es forma el bescuit cru o base del taulell ceràmic per premsat hidràulic.
L'argila premsada se seca en assecadors a gas natural per a llevar-li humitat i guanyar en consistència, i després es transporta fins a les línies d'esmaltat.
A continuació, es produïx l'esmaltat i serigrafiat de les peces crues per mitjà de màquines d'aplicació en sec, per via humida i tintes amb vehicle de suport. Paral·lelament a l'esmaltat, es produïx la recepció de matèries primeres i preparació d'esmalts en la secció corresponent.
Les peces esmaltades s'emmagatzemen sobre boxs mòbils desplaçats per carro autopropulsat, de forma apilada.
Després, les peces passen als forns per a la seua cocció a temperatura controlada i prèviament fixada, que li dóna al taulell les seues propietats definitives. Els forns de cocció són de tipus monoestrat i funcionen amb gas natural.
Les peces cuites s'emmagatzemen en els mateixos boxs mòbils que el producte esmaltat, i passen a la secció de classificació, on se seleccionen, empaqueten i paletitzen, passant al magatzem de producte acabat, en espera de la seua expedició.
L'únic abocament que es produïx és d'aigües residuals d'ús higienicosanitari i d'aigües pluvials, que s'arrepleguen per mitjà de canalitzacions independents i s'aboquen a la xarxa general de clavegueram de Vall d'Alba.
Les aigües residuals generades en el procés industrial provenen de les esmaltadores i zones de preparació d'esmalts i de la neteja d'instal·lacions. Aquestes aigües es canalitzen fins a dos basses d'emmagatzemament impermeables, on els sòlids es mantenen en suspensió en l'aigua. La mescla és retirada per mitjà de camió homologat i transportada fins a les instal·lacions de l'atomitzador TIERRA ATOMIZADA, SA, que l'empra com a matèria primera per a la fabricació d'argila atomitzada. Aquesta aigua arrossega argila i esmalts, que és un residu catalogat com a no perillós.
En les seccions de recepció i emmagatzemament d'argiles, així com en la secció d'esmaltatge, es disposarà de filtres d'aspiració per a reduir les emissions de pols, que compten amb xemeneies i ventiladors. El material recollit en els filtres es portarà a atomitzador per a introduir-ho en el seu procés productiu.
Per a la dispersió de les emissions gasoses calentes es disposa de xemeneies en els assecadors i en els forns de cocció.
Quant als residus, segons el que ha especificat el projecte, es disposa de zones adequadament preparades per a l'emmagatzemament de residus perillosos, sent la totalitat dels residus generats per l'empresa, perillosos i no perillosos, retirats per gestor extern autoritzat.
Els residus sòlids urbans seran recollits i gestionats per l'empresa contractada per l'ajuntament.
ANNEX II
Condicionat de la declaració d'impacte ambiental
1. Per la seua ubicació, es considera que en matèria d'emissions atmosfèriques, soroll, abocament d'aigües residuals i generació de residus, serà suficient amb el compliment de la legalitat vigent o, si és el cas, amb l'adopció de les millors tecnologies disponibles i els valors límit d'emissió especificats en el Decret 40/2004, de 5 de març, del Consell de la Generalitat, pel qual es desenvolupa el règim de prevenció i control integrats de la contaminació a la Comunitat Valenciana.
2. La Direcció General de Qualitat Ambiental, com a òrgan competent en matèria de qualitat d'aigües, seguiment i control d'aquest recurs, protecció atmosfèrica i acústica, el seguiment, el control i la gestió de residus i, a més com a òrgan amb competència substantiva en matèria autorització ambiental integrada, ha de constatar periòdicament que el funcionament de l'activitat objecte de referència s'ajusta al que reglamenta o, si és el cas, a les millors tecnologies disponibles i els valors límit d'emissió. A l'efecte, anualment, la Direcció General de Qualitat Ambiental remetrà a la Direcció General de Gestió del Medi Natural el certificat del compliment per part del promotor de tot el que s'ha especificat anteriorment en relació amb la producció i programes de minimització de residus, emissions, abocaments, seguiment i control de les activitats relacionades amb els recursos hidrològics de la Comunitat Valenciana i la resta d'aspectes que condicionen ambientalment el projecte.